## Kúpna zmluva

Č. ZML .....

**Článok I.**

# Zmluvné strany :

***Názov:*****Katolícka univerzita v Ružomberku**

Sídlo: Hrabovská cesta 1A, 034 01 Ružomberok

Právna forma: Verejná vysoká škola podľa zákona č. 131/2002 Z. z. o vysokých

školách a o zmene a doplnení niektorých zákonov v znení

neskorších predpisov, zriadená zákonom č. 167/2000 Zb. o

zriadení Katolíckej univerzity v Ružomberku

IČO: 37801279

DIČ: 20 21 51 24 27

IČ DPH: SK 20 21 51 24 27

Štatutárny orgán: doc. Ing. Jaroslav Demko, CSc., rektor

Bankové spojenie: Štátna pokladnica

Číslo účtu (IBAN): SK57 8180 0000 0070 0008 5923

(ďalej len „predávajúci“)

a

xxxxxxxxx

(ďalej len „kupujúci“)

uzatvárajú podľa

* zák.č. 176/2004 Z.z. o nakladaní s majetkom verejnoprávnych inštitúcií
* zák č. 131/2002 Z.z o vysokých školách v znení neskorších predpisov,
* ust. § 281 a nasl. Obchodného zákonníka v platnom znení a
* ust. § 409 a nasl. Obchodného zákonníka v platnom znení túto zmluvu :

**Článok II.**

**Predmet zmluvy**

1. Predmetom zmluvy je predaj prebytočného hnuteľného majetku Katolíckej univerzity v Ružomberku (ďalej len „predávajúci“) špecifikovaný nasledovne:

**osobné motorového vozidlo:**

1. Značka / typ: **VOLKSWAGEN GOLF**
2. ŠPZ: RK - 020 AV
3. Počet najazdených km: 190 652
4. Rok výroby: 2006
5. Zdvihový objem valcov: 1 390 cm3
6. Maximálny výkon motora/otáčky: 55 kW / 5000 ot.
7. Prevádzková hmotnosť: 1 189 kg
8. Počet držiteľov vozidla: 1
9. Farba vozidla: šedá metalíza
10. Platnosť' emisnej kontroly do: 24.06.2026
11. Hodnota pohonných hmôt v aute alebo objem: 55 l
12. Osvedčenie o evidencii – Technický preukaz č.: SC 982720
13. Predmetom zmluvy je podľa tejto zmluvy hnuteľný prebytočný majetok predávajúceho, ktorý neslúži a ani v budúcnosti nebude slúžiť predávajúcemu na plnenie jeho úloh v rámci predmetu jeho činnosti, alebo v súvislosti s ním a je na základe **Rozhodnutia rektora o nepotrebnosti veci – hnuteľného majetku, osobné motorového vozidlo VOLKSWAGEN GOLF** pre predávajúceho prebytočný.

1. Na predmet zmluvy predávajúci ako vyhlasovateľ vyhlásil obchodnú verejnú súťaž č. CZ 3186/2024 RE, zo dňa 16.09.2024, pričom kupujúci predložil najlepšiu návrh na predmet zmluvy a v zmysle vyhodnotenia návrhov zo dňa xx.xx.2024 je ponúknutá kúpna cena motorového vozidla a pohonných hmôt v jeho nádrži v celkovej výške xxxx,xx € (slovom: ................. eur a xx centov) vyššia ako primeraná.

**Článok III.**

**Kúpna cena a spôsob platby**

1. Kúpna cena je v zmysle Zákon o nakladaní s majetkom verejnoprávnych inštitúcií výsledkom najvyššej cenovej ponuky vo výške 00,00 € (slovom: ....................... eur a xx centov).

1. Kupujúci predložil najlepší návrh na predmet zmluvy, pričom ponúknutá kúpna cena v celkovej výške xxx,xx € (slovom: ............... eur a xx centov) je vyššia ako primeraná. Celková kúpna cena pozostáva z dvoch zložiek: z ceny pohonných hmôt v nádrži motorového vozidla vo výške 85,00 € ( slovom: ...............) a z ceny motorového vozidla vo výške xxx.- € (slovom: ............ eur).
2. V prípade nezaplatenia kúpnej ceny v deň uzatvorenia kúpnej zmluvy, môže predávajúci od kúpnej zmluvy odstúpiť. O odstúpení od zmluvy predávajúci písomne upovedomí kupujúceho.
3. Kupujúci berie na vedomie, že v prípade omeškania úhrady kúpnej ceny má predávajúci právo na úrok z omeškania účtovaný podľa platných predpisov, a to až do dňa zaplatenia kúpnej ceny, resp. do dňa účinnosti odstúpenia od zmluvy podľa predchádzajúceho odseku.

**Článok IV.**

**Miesto, termín a spôsob plnenia, nadobudnutie vlastníckeho práva k predmetu zmluvy**

1. Predmet zmluvy bude odovzdaný kupujúcemu po podpise zmluvy a uhradení kúpnej ceny na účet predávajúceho na základe odovzdávacieho a preberacieho protokolu. S predmetom kúpy odovzdá predávajúci kupujúcemu aj doklady potrebné na jeho užívanie (Osvedčenie o evidencii – Technický preukaz č.: SC 982720, Osvedčenie o STK, Osvedčenie o vykonaní emisnej kontroly

1. Zmluva je považovaná zo strany predávajúceho za splnenú odovzdaním predmetu zmluvy kupujúcemu a podpísaním odovzdávacieho a preberacieho protokolu.
2. Kupujúci vyhlasuje, že je plne oboznámený s technickým stavom predmetu zmluvy, vykonal jeho fyzickú ohliadku, skúšobnú jazdu a má vedomosť o tom, že jeho opotrebenie zodpovedá veku a spôsobu užívania.
3. Predávajúci vyhlasuje, že je vlastníkom predmetu kúpy a tento nie je zaťažený právom tretej osoby.
4. Náklady spojené s prepisom predmetu kúpy znáša kupujúci.

**Článok V.**

**Záverečné ustanovenia**

1. Zmena tejto zmluvy je možná len písomnou dohodou zmluvných strán, a to vo forme číslovaného dodatku.
2. Právne vzťahy, výslovne neupravené touto zmluvou sa spravujú príslušnými ustanoveniami zák.č. 176/2004 Z.z. o nakladaní s majetkom verejnoprávnych inštitúcií, Obchodného zákonníka a ďalších súvisiacich všeobecne záväzných právnych predpisov.
3. V prípade, ak niektoré ustanovenie tejto zmluvy je alebo sa stane neplatným alebo neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takéhoto dodatku platí zodpovedajúca právna úprava všeobecne záväzných právnych predpisov Slovenskej republiky.
4. Táto zmluva nadobúda platnosť dňom jej podpísania obidvoma zmluvnými stranami a účinnosť dňom po jej predchádzajúcom zverejnení v zmysle § 47a ods. 2 Občianskeho zákonníka v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Zmluvné strany vyjadrujú súhlas s jej zverejnením v plnom rozsahu.
5. Zmluva je vyhotovená v dvoch rovnopisoch s platnosťou originálu, pričom každá zo zmluvných strán obdrží dve vyhotovenia.
6. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli, že bola uzatvorená po vzájomnej dohode, nie v tiesni a za nápadne nevýhodných podmienok a na znak toho, že obsah tejto zmluvy zodpovedá ich skutočnej a slobodnej vôli, ju vlastnoručne podpisujú.

V Ružomberku dňa XX.XX. 2024

Za predávajúceho: Za kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

doc. Ing. Jaroslav DEMKO, CSc. XX

rektor